stanford-oval/wikipedia huggingface dataset:
Urakaze (1915)

| Urakaze / 浦風 |
| --- | --- |
 Urakaze

Aluksen vaiheet
Rakentaja:  Yarrow, Glasgow
Kölinlasku:  1. lokakuuta 1913
Laskettu vesille:  16. helmikuuta 1915
Palveluskäyttöön:  14. lokakuuta 1915
Poistui palveluskäytöstä:  9. huhtikuuta 1948
Tekniset tiedot
Uppouma:  907 t (normaali) 1 085 t (kuormattu)
Pituus:  87,2 m (kokonaispituus)
Leveys:  8,4 m
Syväys:  2,4 m
Koneteho:  22 000 shp
Nopeus:  30 solmua
Miehistöä:  120
Aseistus
Aseistus:  1 × 120 mm/45 -tykkiä 4 × 80 mm/40 -tykkiä 4 × 533 mm torpedoputkea
Urakaze (jap. 浦風) oli keisarillisen Japanin laivaston 1915 valmistunut Urakaze-luokan hävittäjä.
Valmistus

Alus tilattiin vuoden 1911 hankinnoissa Glasgow'sta Yarrow'n telakalta, missä köli laskettiin 1. lokakuuta 1913. Alus laskettiin vesille 16. helmikuuta 1915 ja valmistui 14. lokakuuta.
Palvelus

Alus poistettiin alusluettelosta 1. huhtikuuta 1936. Se upposi 18. heinäkuuta 1945. Hylky nostettiin ja romutettiin 9. syyskuuta 1948.
Uuden-Seelannin ralli 1993

|  Uuden-Seelannin ralli 1993 |
| --- | --- |
 8. osakilpailu 13 osakilpailusta kaudella 1993. 
Ajankohta:  5. – 8. elokuuta 1993
Pituus:  36 erikoiskoetta, 562,74 km


Palkintokoroke
Voittaja:   Colin McRae    Derek Ringer
Toinen:   François Delecour    Daniel Grataloup
Kolmas:   Didier Auriol    Bernard Occelli
Uuden-Seelannin ralli 1993 (viralliselta nimeltään 24. Rothmans Rally New Zealand) oli rallin maailmanmestaruussarjan kilpailu kaudella 1993. Kilpailu järjestettiin 5. – 8. elokuuta 1993 Aucklandissa. Kilpailu oli kauden kahdeksas ja erikoiskokeiden yhteispituus oli 562,74 kilometriä.
Kilpailun voitti Colin McRae, jolle voitto oli ensimmäinen rallin MM-sarjassa. Voitto oli ensimmäinen myös Subarulle. Kauden aikana kilpailijat voivat valita enintään kymmenen kolmestatoista kilpailusta ja kilpailu oli kauden toinen, jossa kaikki mestaruudesta kilpailevat olivat mukana.
Kilpailu oli myös kauden toinen Aasian-Tyynenmeren rallisarjassa, jonka johdossa oli 'Possum' Bourne. Juha Kankkunen oli kilpailussa Nicky Gristin kanssa kun Juha Piironen oli sairaalassa toipumassa. Kankkunen menetti aikaa tasauspyörästön ongelman vuoksi. Ari Vatanen keskeytti pyöräntuennan pettämiseen.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1 |  Colin McRae |  Derek Ringer | Subaru Legacy RS | 6:12.31 | 0.0 |  |
| 2. |  François Delecour |  Daniel Grataloup | Ford Escort RS Cosworth | 6:12.58 | +0.27 |  |
| 3. |  Didier Auriol |  Bernard Occelli | Toyota Celica Turbo 4WD | 6:13.00 | +0.29 |  |
| 4. |  Carlos Sainz |  Luis Moya | Lancia Delta HF Integrale | 6:14.38 | +2.07 |  |
| 5. |  Juha Kankkunen |  Nicky Grist | Toyota Celica Turbo 4WD | 6:15.26 | +2.55 |  |
| 6. |  Possum Bourne |  Rodger Freeth | Subaru Legacy RS | 6:20.46 | +8.15 |  |
| 7. |  Gustavo Trelles |  Jorge Del Buono | Lancia Delta HF Integrale | 6:23.48 | +11.17 |  |
| 8. |  Neil Allport |  Jim Robb | Mazda 323 GT-R | 6:36.58 | +24.27 |  |
| 9. |  Joe McAndrew |  Bob Haldane | Subaru Legacy RS | 6:43.29 | +30.58 |  |
| 10. |  Yoshio Fujimoto |  Hakaru Ichino | Mitsubishi Lancer Evo I | 6:43.58 | +31.27 |  |
Lähde:
Uuden-Seelannin ralli 1987

|  Uuden-Seelannin ralli 1987 |
| --- | --- |
 8. osakilpailu 13 osakilpailusta kaudella 1987. 
Ajankohta:  11. – 14. heinäkuuta 1987
Pituus:  36 erikoiskoetta, 590,34 km


Palkintokoroke
Voittaja:   Franz Wittman    Jörg Pattermann  (Funkberater Rally Team)
Toinen:   Kenneth Eriksson    Peter Diekmann  (Volkswagen Motorsport)
Kolmas:   Peter Bourne    Michael Eggleton  (Subaru Motorsport Group)
Uuden-Seelannin ralli 1987 (viralliselta nimeltään 18. AWA Clarion Rally of New Zealand) oli rallin maailmanmestaruussarjan kilpailu kaudella 1987. Kilpailu järjestettiin 11. – 14. heinäkuuta 1987 Aucklandissa. Kilpailu oli kauden kahdeksas ja erikoiskokeiden yhteispituus oli 590,34 kilometriä.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1. |  Franz Wittman |  Jörg Pattermann | Lancia Delta HF 4WD | 6:56.00 | 0.0 |  |
| 2. |  Kenneth Eriksson |  Peter Diekmann | Volkswagen Golf GTi | 6:56.47 | +0.47 |  |
| 3. |  Peter Bourne |  Michael Eggleton | Subaru RX Turbo | 7:04.25 | +8.25 |  |
| 4. |  Tony Teesdale |  Greg Horne | Mazda 323 4WD | 7:18.31 | +22.31 |  |
| 5. |  David Officer |  Kate Officer | Mitsubishi Starion Turbo | 7:35.12 | +39.12 |  |
| 6. |  Ken Adamson |  Greg Adamson | Toyota Corolla | 7:40.17 | +44.17 |  |
| 7. |  Stuart Weeber |  John Kennard | Toyota Starlet | 8:00.50 | +1:04.50 |  |
| 8. |  Simon Davies |  Simon Curry | Subaru RX Turbo | 8:05.41 | +1:09.41 |  |
| 9. |  Kouichi Hazu |  Hakaru Ichino | Isuzu Gemini | 8:09.58 | +1:13.58 |  |
| 10. |  Grant Goile |  Tony Morrison | Toyota Starlet | 8:12.41 | +1:16.41 |  |
Lähde:
Ulli Kaden

| Ulli Kaden |
| --- | --- |
 Ulli Kaden, 1989
Henkilötiedot
Koko nimi:  Ulrich Kaden
Syntynyt: 9. maaliskuuta 1959 (ikä 65) München, Baijeri, Länsi-Saksa
Kansalaisuus:  Itä-Saksa
Nyrkkeilijä
Pituus:  197 cm
Painoluokka:  superraskassarja
Valmentaja:  Günter Debert
| Mitalit> Maa:   Itä-Saksa.Miesten nyrkkeily.EM-kilpailut  | Mitalit> Maa:   Itä-Saksa.Miesten nyrkkeily.EM-kilpailut  | Mitalit> Maa:   Itä-Saksa.Miesten nyrkkeily.EM-kilpailut  | Maa:   Itä-Saksa> Miesten nyrkkeily. |
| --- | --- | --- | --- |
|  Kultaa | Torino 1987 | 81+ kg |  |
|  Kultaa | Ateena 1989 | 91+ kg |  |
|  Hopeaa | Varna 1983 | 91+ kg |  |
|  Pronssia | Tampere 1981 | 91+ kg |  |
Ulrich "Ulli" Kaden (s. 9. maaliskuuta 1959 München, Baijeri, Länsi-Saksa) on entinen itäsaksalainen nyrkkeilijä, jonka nyrkkeilyura ajoittui 1980-luvulle. Hän saavutti urallaan kaksi superraskaan sarjan EM-kultaa.
Nyrkkeilyura > Moninkertainen kansallinen mestari

Ulli Kaden oli syntynyt vuonna 1959 Länsi-Saksan puolella Münchenissä, josta äiti poikansa Ullin kanssa oli muuttanut Itä-Saksaan Saksin Schwartzenbergiin ennen Berliinin muurin rakentamista.
Kaden saavutti hopeamitalin raskaassa sarjassa (yli 81 kg) vuoden 1978 nuorten EM-kisoissa Dublinissa hävittyään loppuottelussa bulgarialaiselle Petr Stoimenoville. Sen jälkeen Kadenista tuli 9-kertainen Itä-Saksan superraskaansarjan mestari vuosina 1980–1988.
Kansainvälinen menestys alkoi vuonna 1981, jolloin Ulli Kaden saavutti EM-pronssia Tampereen EM-kisoissa. Kaden voitti aluksi Unkarin István Lévain, mutta hävisi välierässä italialaiselle Francesco Damianille. Seuraavissakin EM-kisoissa vuonna 1983 Varnassa Kaden koki tappion Damianille, nyt loppuottelussa. Sitä ennen hän voitti Jugoslavian Azis Salihun ja välierässä Neuvostoliiton Aleksandr Mirošnitšenkon. Tuloksena siis EM-hopea.
Itä-Saksa oli mukana Neuvostoliiton johtamassa Los Angelesin vuoden 1984 olympialaisten boikottirintamassa, joten Ulli Kaden ei osallistunut niihin. Olympiasyksynä järjestettiin boikotoineiden maiden nyrkkeilyturnaus Kuuban Havannassa, jossa hän saavutti pronssimitalin hävittyään välierissä tyrmäyksellä Teófilo Stevensonille. Kaden kohtasi Stevensonin myös Yhdysvaltain Renon voden 1986 MM-kisoissa kokien ensimmäisessä ottelussaan jälleen tappion Stevensonille.
Kadenin menestyksellinen ura jatkui EM-kisoissa. Vuoden 1987 EM-kisoissa Torinossa Kaden voitti Euroopan mestaruuden kukistettuaan aluksi Romanian Dorin Racarun ja Puolan Janusz Zarenkiewiczin sekä välierässä Italian Biagio Chianesen ja loppuottelussa Neuvostoliiton Aleksandr Jagubkinin. Vuoden 1988 olympialaiset Soulissa oli tarkoitus olla Ulli Kaden uran huippukohta, mutta Kaden hävisi yhden Jugoslavian Salihusta saadun voiton jälkeen Kanadan Lennox Lewisille. Ottelu kesti kaikkiaan 11 sekuntia, kun Lewis tyrmäsi Kadenin. Hän voitti jälleen kultamitalin EM-kisoissa vuonna 1989 Ateenassa voittamalla välierässä Neuvostoliiton Mirošnitšenkon ja loppuottelussa Kreikan Giórgios Tsachákisin.
Pian näiden EM-kilpailujen jälkeen Ulli Kaden päätti lopettaa uransa. Aktiiviuransa aikana Ulli Kaden voitti kolme ottelua nyrkkeilylegenda Teófilo Stevensonia vastaan, mutta hävisi hänelle kuusi kertaa. Uransa aikana Kaden harjoitteli Kuubassa yhdeksän kertaa. Harjoitusvastustajana oli usein tuleva kuubalaistähti Félix Savón. Kaden otteli amatööriurallaan kaikkiaan 181 ottelua, joista hän voitti 163.
Uran jälkeen

Kilpailu-uransa jälkeen Ulli Kaden on toiminut kiinteistövälittäjänä Frankfurt am Mainissa. Kaden toimi vuonna 2018 ammattinyrkkeilyn magdeburgilaisen SES-tallin valmentajana vuonna 2018. Erityisesti hänen valmennettavanaan oli raskassarjalainen Tom Schwarz. Valmennuskausi jäi kuitenkin lyhyeksi, sillä hän erosi tehtävästä jo saman vuoden aikana. Myöhemmin hän muutti takaisin kotiseudulleen Geraan, jossa hän on toiminut nyrkkeilyvalmentajana.
Kaden otteli maaliskuussa 1986 olympiavoittaja-maailmanmestari Teófilo Stevensonia vastaan Hallen turnauksessa. Tässä ottelussa Kaden otti yhden kolmesta voitostaan Stevensonista.
Urajärven työväentalo

| Urajärven työväentalo |
| --- | --- |
Sijainti:  Urajärvi, Asikkala
Valmistumisvuosi:  1914–1916
Tuhoutui:  1946
Rakennuttaja:  Urajärven Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Urajärven työväentalo oli Asikkalan kunnan Urajärven kylässä sijainnut työväentalo. Se paloi vuonna 1946.
Historiaa

Urajärven työväenyhdistys perustettiin vuonna 1906. Yhdistys sai yhden lähteen mukaan talon vuonna 1916. Tuolloin yhdistys oli Asikkalan suurin, vaikkakin jäsenmäärä oli vain 16. Talon vihkiäisiä tosin vietettiin jo vuonna 1914, joten se oli ainakin käyttökunnossa jo tuolloin, vaikka olisikin valmistunut vasta myöhemmin. Talossa oli juhlasali näyttämöineen, kaksi huonetta ja eteinen. 1920–1930-lukujen vaihteessa yhdistyksen jäsenmäärä oli kymmenen paikkeilla.
Vuonna 1932 yhdistys määrättiin lakkautettavaksi kommunistilakien nojalla. Se oli 1920-luvun alussa kuulunut Suomen Sosialistiseen Työväenpuolueeseen, ja vaikka yhdistys oli sittemmin eronnut puolueesta, sen tulkittiin olleen edelleen kommunistinen. Työväentalo päätyi paikalliselle nuorisoseuralle.
Vuonna 1946 hyväksyttiin eduskunnassa laki, jonka perusteella 1930-luvulla takavarikoituja työväentaloja palautettiin työväenyhdistyksille. Pian tämän jälkeen Urajärven työväentalo tuhoutui tulipalossa, joka todettiin tahallaan sytytetyksi. Palon sytyttäjiksi epäiltiin nuorisoseuran jäseniä, sillä heidän kerrottiin puhuneen, että talon annettaisiin mieluummin vaikka palaa kuin palautettaisiin sitä työväenyhdistykselle.
Urajärven työväenyhdistys osti keskeltä kylää uuden tontin, jolle suunniteltiin uutta, entistä ehompaa taloa. Suunnitelman toteutumisesta ei kuitenkaan ole tietoa.
Toimintaa työväentalolla

Vuonna 1915 talolla järjestettiin iltamat, joiden yhteydessä pidettiin näytelmäkilpailu. Kilpailuun osallistui Urajärven työväenyhdistyksen lisäksi Hollolan Vesikansan työväenyhdistys. Näytelmien taso ei Työmies-lehden selostuksen mukaan ollut kovin korkea. Esimerkiksi Urajärven oma näytelmäseura oli joutunut jättämään harjoittelun viimeiseen iltaan, sillä seurueen jäsenet asuivat kovin kaukana toisistaan. Niinpä kilpailussa ei jaettu ensimmäistä palkintoa ollenkaan, kun todettiin, ettei esityksistä mikään ollut tarpeeksi tasokas.
United Steelworkers of America

United Steelworkers of America tai USW (suom. 'Amerikan yhdistyneet terästyöläiset') on yhdysvaltalainen ammattiliitto, johon nykyään kuuluu erilaisten teollisuualojen ja ammattien jäseniä mm. paperi- ja metsäteollisuuden, kumiteollisuuden, käsityöläisiä, yhdistynyt teollisuus- ja palvelutyöntekijöiden kansainvälinen liitto, metalliteollisuuden, kemikaaliteollisuuden, lasi-, kuljetus-,rengas-, liikenne-, lääketeollisuuden, puhelinkeskusten ja terveydenhoidon työntekijöitä.
Liitto on Pohjois-Amerikan suurin teollinen ammattiliitto. Jäseniä on yli 1,2 miljoonaa. Pääkonttori on Pittsburghissa, Pennsylvaniassa. Yhdistyneet terästyöläiset edustaa työntekijöitä Yhdysvalloissa, Kanadassa ja Karibialla. Järjestö on perustettu 22. toukokuuta 1942. Ammattiliiton avainhenkilö on Leo Gerard. 2. heinäkuuta 2008 United Steelworkers tekivät sopimuksen yhdistymisestä Britannian ja Irlannin liiton, Uniten kanssa muodostaen uuden globaalin liikkeen Workers Uniting.
Aiheesta muualla

United Steelworkersin kotisivut
Under the Dome

| Under the Dome |
| --- | --- |
 Sarjan otsikkoruutu.
Tyyli:  scifi mysteeri draama
Kestoaika:  42 minuuttia
Kehittäjä(t):  Brian K. Vaughan
Perustuu:  Stephen Kingin romaaniin Kuvun alla
Pääosissa:  Mike Vogel Rachelle Lefevre Natalie Martinez Britt Robertson Alexander Koch Colin Ford Nicholas Strong Jolene Purdy Aisha Hinds Jeff Fahey Dean Norris
Alkuperämaa:  Yhdysvallat
Alkuperäiskieli:  englanti
Verkko:  CBS (Yhdysvallat) Nelonen (Suomi)
Esitetty:  2013-06-2525. kesäkuuta 2013 – 2015-09-1010. syyskuuta 2015
Tuotantokausia:  3
Jaksoja:  39 (luettelo jaksoista)
Ikäraja:  
Tuotanto
Tuottaja(t):  Randy Sutter Peter Calloway Adam Stein Niels Arden Oplev Agatha Warren Soo Hugh
Vastaava(t) tuottaja(t):  Steven Spielberg Stephen King Stacey Snider Darryl Frank Justin Falvey Jack Bender Brian K. Vaughan Neal Baer
Ohjaaja(t):  Jack Bender Kari Skogland Niels Arden Oplev Paul Edwards muita ohjaajia
Käsikirjoittaja(t):  Brian K. Vaughan Adam Stein Peter Calloway muita käsikirjoittajia
Säveltäjä(t):  W. G. Snuffy Walden
Leikkaaja(t):  Timothy A. Good Don Aron Michael Schweitzer
Lavastaja(t):  Marek Dobrowolski Chuck Potter
Kuvaaja(t):  Cort Fey
Tuotantoyhtiö(t):  CBS Amblin Television Baer Bones
Aiheesta muualla
Virallinen sivusto
IMDb 
Under the Dome on  yhdysvaltalainen scifidraamasarja, joka perustuu Stephen Kingin romaaniin Kuvun alla (Under the Dome). Televisiosarjan kirjasta on kehittänyt Brian K. Vaughan.
Under the Dome alkoi CBS-kanavalla 24. kesäkuuta 2013. 30. heinäkuuta 2013 CBS tilasi sarjasta toisen tuotantokauden, joka esitettiin kesällä 2014. Sarjan kolmas kausi alkoi Yhdysvalloissa 25. kesäkuuta 2015. CBS ilmoitti 31. elokuuta 2015 peruuttaneensa sarjan tilauksen. Kolmas kausi, joka päättyi 10. syyskuuta 2015 jäi sarjan viimeiseksi.
Suomessa sarjan ensimmäinen kausi alkoi Nelosella 1. tammikuuta 2014. Toinen kausi alkoi Suomessa 10. syyskuuta 2014. Kolmas kausi alkoi 3. syyskuuta 2015.
Juoni

Sarja sijoittuu Chester’s Millin pikkukaupunkiin, jonka asukkaat huomaavat joutuneensa eristyksiin suuren näkymättömän kuvun ilmestyttyä paikkakunnan ympärille. Kylän asukkaat yrittävät päätellä, mikä kupu on samalla kun sen toisella puolella Yhdysvaltain armeija miettii samaa. Käy ilmi, että kuvulla on kuin ”oma tahto”, joka määrää kaupunkilaisten elämää.
Rooleissa

| 0 | 1 | 2 |
| --- | --- | --- |
|  Mike Vogel   | … |  Dale ”Barbie” Barbara   |
|  Rachelle Lefevre   | … |  Julia Shumway   |
|  Dean Norris   | … |  James ”Big Jim” Rennie   |
|  Alexander Koch   | … |  James ”Junior” Rennie   |
|  Colin Ford   | … |  Joe McAlister   |
|  MacKenzie Lintz   | … |  Eleanor ”Norrie” Calvert-Hill   |
|  Nicholas Strong   | … |  Phil Bushey   |
|  Britt Robertson   | … |  Angie McAlister   |
|  Natalie Martinez   | … |  Linda Esquivel   |
|  Eddie Cahill   | … |  Sam Verdreaux   |
|  Karla Crome   | … |  Rebecca Pine   |
|  Aisha Hinds   | … |  Carolyn Hill   |
|  Jolene Purdy   | … |  Dodee Weaver   |
|  Jeff Fahey   | … |  Howard ”Duke” Perkins   |
|  Grace Victoria Cox  | … |  Melanie Cross   |
Jaksot

| Kausi | Kausi | Jaksot | Esitetty>  Yhdysvallat (CBS) | Esitetty>  Suomi (Nelonen) | DVD-julkaisu>  Yhdysvallat | DVD-julkaisu>  Suomi |
| --- | --- | --- | --- | --- | --- | --- |
|  | 1 | 13 | 2013-06-2424. kesäkuuta 2013 – 2013-09-1616. syyskuuta 2013 | 2014-01-011. tammikuuta 2014 – 2014-03-1919. maaliskuuta 2014 | 2013-11-055. marraskuuta 2013 | 2013-11-1818. marraskuuta 2013 |
|  | 2 | 13 | 2014-06-3030. kesäkuuta 2014 – 2014-09-2222. syyskuuta 2014 | 2014-09-1010. syyskuuta 2014 – 2014-12-033. joulukuuta 2014 | 2014-12-099. joulukuuta 2014 | 2014-12-2929. joulukuuta 2014 |
|  | 3 | 13 | 2015-06-2525. kesäkuuta 2015 – 2015-09-1010. syyskuuta 2015 | 2015-09-033. syyskuuta 2015 – 2015-11-2626. marraskuuta 2015 | 2015-12-088. joulukuuta 2015 | 2015-12-1414. joulukuuta 2015 |
Vastaanotto

Rotten Tomatoes -sivustolle kootuista kriitikkojen ensimmäisen kauden arvioista 81 % oli myönteisiä. Toisen kauden arvioista myönteisiä oli 57 %. Metacritic-sivustolla sarjan ensimmäisen kauden keskiarvo oli 71/100 ja toisen 52/100 pistettä.
Aiheesta muualla

Wikimedia Commonsissa on kuvia tai muita tiedostoja aiheesta .
Under the Dome CBS:n sivustolla (englanniksi)
Under the Dome Nelosen sivustolla
Under the Dome Internet Movie Databasessa (englanniksi)
Uuden-Seelannin ralli 1986

|  Uuden-Seelannin ralli 1986 |
| --- | --- |
 7. osakilpailu 13 osakilpailusta kaudella 1986. 
Ajankohta:  5.–8. heinäkuuta 1986
Pituus:  35 erikoiskoetta, 571,03 km


Palkintokoroke
Voittaja:   Juha Kankkunen    Juha Piironen  (Peugeot Talbot Sport)
Toinen:   Markku Alén    Ilkka Kivimäki  (Martini Lancia)
Kolmas:   Miki Biasion    Tiziano Siviero  (Martini Lancia)
Uuden-Seelannin ralli 1986 (viralliselta nimeltään 17. AWA Clarion Rally of New Zealand) oli rallin maailmanmestaruussarjan kilpailu kaudella 1986. Kilpailu järjestettiin 5.–8. heinäkuuta 1986 Aucklandissa. Kilpailu oli kauden seitsemäs ja erikoiskokeiden yhteispituus oli 571,03 kilometriä.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Juha Kankkunen |  Juha Piironen | Peugeot 205 Turbo 16 E2 | 5:43.45 | 0.0 |  |
| 2. |  Markku Alén |  Ilkka Kivimäki | Lancia Delta S4 | 5:45.25 | +1.40 |  |
| 3. |  Miki Biasion |  Tiziano Siviero | Lancia Delta S4 | 5:53.36 | +9.51 |  |
| 4. |  Mikael Ericsson |  Claes Billstam | Lancia Delta S4 | 5:56.37 | +12.52 |  |
| 5. |  Timo Salonen |  Seppo Harjanne | Peugeot 205 Turbo 16 E2 | 6:16.36 | +32.51 |  |
| 6. |  Neil Allport |  Rodger Freeth | Mazda RX-7 | 6:27.27 | +43.42 |  |
| 7. |  Kenneth Eriksson |  Peter Diekmann | Volkswagen Golf GTI 16V | 6:34.15 | +50.30 |  |
| 8. |  Paddy Davidson |  Mike Carmichael | Nissan 240RS | 6:36.18 | +52.33 |  |
| 9. |  Reginald Cook |  Wayne Jones | Nissan 240RS | 6:38.12 | +54.27 |  |
| 10. |  Rod Millen |  John Bellefleur | Mazda Familia 4WD | 6:40.03 | +56.18 |  |
Lähde:
Aiheesta muualla

Rally-Maps.com (englanniksi)
Osakilpailut MM-rallikaudella 1986
Monaco
Ruotsi
Portugali
Kenia
Ranska
Kreikka
Uusi-Seelanti
Argentiina
Suomi
Norsunluurannikko
Italia
Iso-Britannia
Yhdysvallat
Rallin maailmanmestaruussarjan Uuden-Seelannin rallit
| --- | --- |
1970-luku:   1977  1979 
1980-luku:   1980  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008 
2010-luku:   2010  2012 
2020-luku:   2020  2022
United States Reports

United States Reports -nidoksia lakikirjastossa.
United States Reports on virallinen kokoelma Yhdysvaltain korkeimman oikeuden päätöksiä. Alun perin yhden lakimiehen aloittamaa nidossarjaa julkaisee nykyään maan hallinnon alainen U.S. Government Publishing Office (vuoteen 2014 asti nimeltään Printing Office).
Korkeimman oikeuden päätösten julkaisemisen aloitti philadelphialainen lakimies ja toimittaja Alexander J. Dallas, joka julkaisi ensin yhden nidoksen Pennsylvanian osavaltion tuomioistuimien päätöksiä vuonna 1790. Julkaisua pidetään United States Reports -sarjan ensimmäisenä osana, vaikka siinä ei ole korkeimman oikeuden päätöksiä. Vuonna 1791 vasta perustettu korkein oikeus muutti maan silloiseen pääkaupunkiin Philadelphiaan, ja Dallas alkoi julkaista myös sen päätöksiä myyntiin. Resurssipula vaikutti julkaisujen laatuun, ja niitä julkaistiin jopa vasta seitsemän vuotta oikeustapausten jälkeen. Dallasin julkaisemat neljä osaa kattavat tuomioistuimen vuodet 1790–1800. Hänen jälkeensä päätöksiä alkoi julkaista washingtonilaisen oikeusistuimen tuomari William Cranch. Vuonna 1817 kongressi hyväksyi lain, jolla päätösten julkaisijan (Reporter of Decisions of the Supreme Court of the United States) asema virallistettiin.
1870-luvulle asti sarjan osat nimettiin niitä julkaisseiden henkilöiden mukaan. Vuonna 1874 Yhdysvaltain hallinto alkoi rahoittaa päätösten julkaisemista, ja vuonna 1921 U.S. Government Printing Office (myöhemmin nimeltään Publishing Office) aloitti sarjan julkaisemisen, kun sitä aikaisemmin olivat julkaisseet yksityiset toimijat.  Nykyään oikeusreportterin tehtävänä on valvoa päätösten julkaisua. Vuodesta 2011 lähtien tehtävää on hoitanut Christine Luchok Fallon, joka on tuomioistuimen historian 16. oikeusreportteri ja ensimmäinen nainen virassa. Kirjojen varsinaisen painamistyön hoitavat edelleen yksityiset yritykset.
Osasta 91 lähtien viittaukset oikeuden päätöksiin ovat muotoa ”347 U.S. 483 (1954)”, jossa 347 on osan numero, 483 sivunumero ja 1954 vuosiluku. Vanhemmat viittaukset ovat muotoa ”1 Cranch (5. U.S.) 299 (1803)”.
Korkeimman oikeuden päätöksiä julkaisevat myös useat kaupalliset tahot, kuten United States Law Week (Bloomberg), LexisNexis ja Westlaw.
Aiheesta muualla

Kuvia tai muita tiedostoja aiheesta United States Reports Wikimedia Commonsissa
Treinta y Tres (departementti)

Departementti Uruguayn kartalla.
Treinta y Tres  on yksi Uruguayn departementeista. Sen pääkaupunki on myös nimeltään Treinta y Tres.
Departementin pinta-ala on 9 529 km² ja vuonna 2011 väkiluku oli 48 134 henkeä.
Treinta y Tres tarkoittaa 'kolmekymmentäkolme' ja se viittaa 1800-luvun vapaustaistelijoihin. Departementin pääkaupunkia ympäröi maatalousalue, jossa kasvatetaan lampaita ja nautakarjaa ja viljellään lähinnä vehnää, maissia, kauraa ja pellavaa.
Aiheesta muualla

Kuvia tai muita tiedostoja aiheesta Treinta y Tres (departementti) Wikimedia Commonsissa
Trek

| Trek |
| --- | --- |

Perustettu:  1976
Kotipaikka:  Waterloo, Wisconsin
Toimiala:  polkupyörät
Kotisivu:  www.trekbikes.com
Infobox OKVirheellinen NIMI-arvo: 
Trek-polkupyörä
Trek on yhdysvaltalainen vuonna 1976 perustettu polkupyöriä ja niiden osia valmistava yritys. Trek on alan suurin yritys Yhdysvalloissa. Sen pääkonttori sijaitsee Waterloossa Wisconsinin osavaltiossa.
Lance Armstrong voitti Ranskan ympäriajon seitsemän kertaa Trekin valmistamalla Madone-polkupyörällä. Trek valmistaa kilpapyörät Discovery Channel Pro Cycling Teamille.
Yritys valmistaa Madone-sarjaan kuuluvat maantiepyörät ja Fuel-sarjan maastopyörät Yhdysvalloissa sijaitsevalla tehtaallaan, muut mallit sen sijaan joko Kiinassa tai Taiwanissa.
Trek omistaa myös muita tunnettuja polkupyörien tuotemerkkejä: Klein, LeMond ja Gary Fisher ovat sen omistuksessa. Polkupyörien osia Trek valmistaa tuotenimillä Wrench Force ja Bontrager.
Aiheesta muualla

Kuvia tai muita tiedostoja aiheesta Trek Wikimedia Commonsissa
Viralliset sivut (englanniksi)
USS Casco

USS Casco voi tarkoittaa seuraavia Yhdysvaltain laivaston aluksia:
USS Casco (1864), Casco-luokan monitori
USS Casco (ID-1957), kuljetusalus
USS Casco (AVP-12), vesilentokoneiden emälaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Casco”, voi hakea sivunnimihaulla, laajalla sivunnimihaulla tai tekstihaulla.